钦定古今图书集成/明伦汇编/氏族典/第159卷 > 《廖用贤尚友录》 > 韩起
## 钦定古今图书集成/明伦汇编/氏族典/第159卷 > 《廖用贤尚友录》 > 韩起

按《左传襄公十三年》：晋侯蒐于绵上以治兵。使士丐
将中军，辞曰：“伯游长，请从伯游。”荀偃将中军，士丐佐
之。使韩起将上军，辞以赵武。又使栾黡，辞曰：“臣不如
韩起，韩起愿上赵武，君其听之。”使赵武将上军，韩起
佐之；栾黡将下军，魏绛佐之。